
حملة جديدة : الهدف منها نقرب الكتاب من القراء 
آلوان كثيره من الكتب وکتاب أكثر هيكونوا موجودين 
فی معرض الكتاب 2015 
هتقدر کقاری تکون فکره عن كل کتاب عشان 
تعرف تحدد الگتب اللي ناوي تشتریها وتلاقیها فین. 


شکر خاص لدور التشر و الکتاب لتعاونهم معانا 
http://Www.Book-jUiceicom‏ ® 

إهداء 


إلى الله 
اللهم ألهمنا الصواب 


اللهم قَذَّر لنا الخير 


حیاتنا تتلخّص في مجموعة من القرارات. منها ماقد يغيّرها تماما للأحسن أو الأسوأ.. 
ما أصعب الاختيار حينما تتضارب قرارات العقل والقلب.. تقع الحيرة ويتوجب علينا 
الاختيار. 

بعد الاختيار.. لابد من تحمل مسئوليته أي كانت تبعاته.. 

فالماضي لن يعود والاختيارات لن تتكرر.. 

هذا هو کلام العقل.. لكن للقلب والأقدار حسابات أخرى. 

فحت «نادین» عینیها على صوت نغمة رنین هاتف زوجها.. لمحت الشروق من 
خلف ستارة غرفة النوم. . سمعته يرد بهمس وهو يخرج مسرعا من الغرفة: "آلو.. 
أيوة.. مالها بالظبط؟" 

لم تسمع أكثر من ذلك سوى صوت الباب يُغلّق.. نظرت في الساعة بجوارها؛ 
وجدتها الخامسة والنصف صباخا.. 


نهضت بخطوات متباطئة.. فتحت الباب فى نفس اللحظة التى عاد فيها زوجها. 
-إنتي صحيتي؟ 


ع 


اي 
-أ کید صوت التلیفون صحاکي. 
-ایود. 


دخل حمّام غرفة النوم.. خرج بعد آقل من خمس دقائق» بینما كانت نادین جالسة 
تنتظره. . سألته: 

-انت نازل؟ 

-أيوة.. آنا آسف ان صوت التلیفون صحاكي. 

-يا«حسن» يا حبيبي انت ملحقتش تنام.. انت راجع الساعة 2ونص منمتش 3 
ساعات على بعض. 

-آعمل ايه بس يا حبيبتي.. شغلي.. نامي انتي وكمّلي نومك. 


صمتت نادين تفكر في ال15 سنة الماضية.. سنوات زواجها من حسن الذي عشقته 
بكل جوارحها.. 

تعلم أنه يبادلها العشق.. ولكن ماذا حدث في السنوات الثلاث الأخيرة؟ ذبل حبه؟ 
لا.. لا يمكن أن يقل حب حسن لها.. ملل.. خرس زوجي كما بيُقَال؟ 

ربما.. ولكن من أين سيأتي الملل وهي متجددة باستمرار؟! 


قطع أفكارها ضم حسن لها وطبْع قبلة على جبينها بعدما انتهى من ارتداء ملابسه: 
-كمّلي نومك وانا شوية وراجع إن شاءالله. 

-هستناك. 

-ليه؟!.. نامي انتي وارتاحى, إفرضي اتأخرت. 

-أنا مبقاش بيجيلي نوم وانت بعيد يا حسن.. أنا نومي بقى ملخبط بسبب شغلك. 
-حقك عليا.. غصب عني.. أنا هنزل بقى عشان متأخرش على اللي مستنياني.. حرام 
اسيبها كدة. 

-ماشي يا حبيبي . . ربنا معاك. 


أوصلته حتى الباب.. قبّلته وودّعته وأغلقت الباب. 


عادت إلى غرفتها.. اتجهت لسریرها.. عدلت من قرارها بمحاولة النوم لمحاولة 
التسلية إلى أن يعود.. وقفت أمام مكتبة الأفلام.. انتقت فيلمًا تحبه.. وضعته في 
ال ””(10171” وضغطت "تشغيل".. 


جلست تشاهد الفيلم.. وأوقفت الصورة على اسمها النجمة «نادين» ابتسمت وهي 
ترى اسمها لامعًا على الشاشة, اجتاحتها لحظات حنين للفن الذي هجرته من أجل 


الحب.. حنين لم تنجح يومًا في قتله.. على عكس ما تتظاهر به من أنها نسيّث الفن 
تمامًا. 


أعادت تشغيل الفيلم.. ورجعت بظهرها للخلف.. کل مشهد كانت تراه تتذكر معه 
كواليس التصوير.. أيام جميلة قضتها مع زملائها کللّت بسعادتها بنجاح الفيلم» ولكن 
أروع ما في تلك الأيام.. هو ذكريات تعارفها بحسن في ذلك الوقت. 


بلاتوه التصوير 

يُجرى التحضير للمشهد على قدم وساق.. المخرج يطلق صرخاته يريد الانتهاء من 
المشهد الذي يحضّر له من الصباح.. عُمَّال الإضاءة, الديكور, التصویر. كل منهم 
يتمم على عمله؛ كل شيء على ما يرام. 


ينادي المخرج"فين نادین؟" 


تأتي نادین بعدما انتهت من ارتداء ملابس التصویر والماکیاج الخاص به, تقف 
مساعدتها وقتذاك «هناء» تنتظرها وتستمتع بالمشاهدة .. 

هدوء تام.. کلاکیت.. 

تندمج نادین في المشهد الذي تمثله.. المشهد يتطلب تركيرًا عاليًا؛ فلایوجد حوار ولا 
ممثل آخر آمامها.. فقط تمثل بعینیها وبحرکات جسدها.. 

یخترق الصمت صرخة عالية.. یلتفت الجمیع لمصدر الصراخ. تجد نادین مساعدتها 
هناء على الأرض تبکی وتصرخ. تقبل علیها مسرعة.. تباعد مابين الجمع الواقف 
حولها: 

مالك پاهناء؟ 


سمش عارفة. . بسقط ولا بولد مش عارفة. . تعبانة آوي. 


تكمل صراخها.. ترتبك نادين فزعة: 

-انتي مش لسه في 00 ايه اللي حصل؟ 
تبكى هناء.. لا تجد رذا.. 
یقترح آحد الموجودین " نطلب الاسعاف". 

نادین: آنا لسه هستبی الاسعاف.. آنا هاخدها حال على المستشفی.. حد يساعدني 
نسندها لحد العربية. 


تصل نادین على آقرب مستشفی خاص.. نادین وهناء وحدهما. 

هناء بالنسبة لنادین ليست مساعدة فقط.. فهي تعتبرها صديقة مقربة.. معجبة بإرادتها 
ورغبتها في عيش حياة كريمة باجتهادها رغم کل ما مرت به من ظروف وفاة والدها 
ومرض والدتها.. عملها بجوار دراستها حتی حصلت على دبلوم التجارة.. فوّتها في 
صد أية محاولة من رجل بلا مبادی بالتقرب منها واستغلال حاجتها المادية. 


تعرفا في ظرف عادي.. أحضرها البواب لوالدة نادین لتنظيف الشقة, تعودت أن 
تحضر للتنظيف مرتین في الاسبوع. آمانتها وحلاوة لسانها جعلاها تدخل قلب نادین 
ووالدتها من أوسع الابواب. 

ومع ظهور ول فرصة لنادین في بطولة فیلم کوجه جدید. طلبت من هناء أن تکون 
معها دائمًا وتترك عملها بالبیت. 


على مدار آربع سنوات لم تستطع هناء مفارقة نادين» حتی بعد زواجها.. قررت 
الاستمرار في العمل معها. لم تجد معارضة من زوجها.. فهو سافر للعمل بعد الزواج 
بشهرین تارگا قرار العمل في يد هناء وحدها.. تبعًا لما تتحمله قدرتها دون إجبارٍ منه 


علی الاستمرار من عد مه . 


ترجّلت نادين من السيارة مسرعة.. طلبت من أحد الممرضين مساعدتها لاستقبال 
الحالة التى بصحبتها. 


"د.حسن شاهين".. 

ردت عليها إحدى الممرضات عندما سألتها نادين عن طبيب النساء الموجود 
بالمستشفى. 

لم تسمع نادين اسمه من قبل.. ربما لأنها لم تحتج حتى الآن لدكتور أمراض نساء 
وولادة وهذه هي المرة الأولى التي تتعامل فيها مباشرة مع حالة ولادة.. وربما 
إجهاض.. وحتى الآن لم تتضح حالة هناء بعد.. 

سألتها نادين مرة أخرى: 

-طيب هو فين؟؟ هيسيبها کده. 

ردت الممرضة بابتسامة: 

-متقلقيش.. احنا دخلنا الحالة العمليات وزمان دكتور حسن دخلها خلاص. 
جلست نادين قلقة.. بينما استطردت الممرضة: 

-هو حضرتك مفيش فيلم جديد فریب؟ 

حاولت نادين أن تتغلب على قلقها بصعوبة وردت مبتسمة: 

-فيه قريب إن شاءاللّه. . إحنا بنصور حاليًا. 

هی اللي معاكي دي قريبة حضرتك؟ 

-يعني.. حاجة زي كده. 

-ربنا يقومها بالسلامة إن شاءالله. 

-يارب.. هو الدكتور ده كويس؟ 

-طبعًا. . دكتور حسن ماشاءالله علیه.. ممتاز. 


كانت نادين تحت القهوة 2 مکتب ۳ حسن".. سألته عن حالة هناء بالتفصيل: 


سم دلوقتي كويسة 
-كويسة ازاي .. دي بتتألم أوي. 

ابتسم وهو يطمئنها: 

-أكيد لازم تتألم. . مش خارجة من عملية قيصرية.. بس بالنسبة لنا هي كده بخير 
العملية تمام وفاقت واتكلمت الحمدلله. 

-الحمدلله.. والبيبي؟؟ 

-هو حالیّا في الحضّانة.. بس مقدرش أأكد هيعيش ولا لأ. 

-يارب يعيش.. لو حصل حاجة هحس بالذنب. 

-ليه؟؟ذنبك ايه؟ 

-الفترة اللي فاتت كنت بشتغل كتير وهي معايا دايمًا.. يعني انا السبب في تعبها ده 
كله. 

-هوّني على نفسك.. ده كل شيء نصيب.. ياما ناس بتولد في التاسع وبتكون مرتاحة 
ومبیحصلش نصيب وياما ناس بتولد بدري عن معادها والطفل بيعيش. 

-ربنا يستر. 

نهضت نادين لتعود لهناء مرة أخرى قائلة: 

-ميرسي يادكتور. 

نهض بدوره هو الآخر.. اتجه خلفها لباب المکتب. وقبل أن تخرج.. بادرها قائلا: 
-هطمتن علیها باللیل إن شاءالله. 

سكت قلیلا وسألها: 

-هتكوني موجودة؟ 

ردت بتلقائية: 

-أكيد. 

مد يده يصافحها: 


-يبقى اشوفك بالليل إن شاءالله. 
مدت يديها صافحته. 


لم تستطع الرد.. فقد تجمعت كل أحاسيس الدفء والأمان في لمسة يده ليدهاء 
رفعت عينيها لعينيه.. وجدت بريقًا جذبها في هوّة عميقة فصلتها عن الزمان والمكان.. 
حديث صامت دار بينهما.. لا یسمع بالأذن.. فقط القلوب هي من تستطيع فك 
شفرته. 


تنهدت نادين بعدما أفاقت من ذكرياتهاء أكملت الفيلم وهي تتذكر كيف تطوّر الحب 
بينهما بسرعة» وفي وقت قليل نسبيًا. . وبعد الانتهاء من الفيلم صارحها حسن برغبته 

في الزواج منها.. ولكن.. شرط أن تكون زوجة فقط.. زوجته وحبيبته ورفيقة دربه وأن 
تترك الشهرة والأضواء والفن ليستطيعا تكوين أسرة مستقرة. 


أخذت وقتا 5 التفكير كما طلب منها حسن ووعدها أنها لن تندم أبذدًا إذا اختارته 
عانت لیال طويلة من صراع بين حبين؛ حبها لحسن وحبها للفن.. قررت أن تختار 
الفن.. ومع أول أيام الفراق انهارت قوتها في المقاومة واتصلت بحسن وأخبرته 
باختيارها له. 


ونقذ حسن وعده بأنها لن تندم.. فبعد عام من الزواج وبعد أن كُلّلت سعادتهما بوجود 
لميس في حياتهماء وجدت أن السعادة تتمثل في بيتها وزوجها وابنتهما 
كان نعم الزوج ال المتفانی فى اسعاد ژوجته وابنته, لکن.. الثلاث سنوات 


الأخيرة. .. 

وصل حسن بعد أقل من ساعة لمركز الولادة الذي يمتلكهء يحتل المركز الدور الأول 
علوي کاملا في برج سکني» يحتوى على غرفتي عمليات وغرف متعددة للحالات, 
بالإضافة لغرفة كبيرة إدارية تشمل الحسابات وشئون العاملين.. غير عيادته الملحق 
بها غرفة انتظار وعيادة أخرى ل «منى» مُلحَق بها غرفة انتظار. وغرفة استراحة 
الممرضات. وكافتيريا صغيرة ملحقة بمطبخ كبير. 


كان في انتظاره زوج الحالة التي فاجأها المخاض.. بعد توقیع الكشف عليها طمأن 
آهلها: "متقلقوش.. لسه قدّامها شوية.. أنا ف مكتبي وهجيلها كل نص ساعة". 
وأمرّ الممرضة الموجودة برفقته:"خليكي متابعاها لو لقيتيها قربت ناديلي". 

دخل مكتبه. وقف أمام المكتبة.. أخذ كتابًا وجلس على المكتب.. نظر نظرة خاطفة 
لصورته مع نادين ولمیس. فتح الكتاب الذي بين يديه» وبعد قراءته لأول صفحة, 
سمع طرقات الباب. وفْتح الباب ودخلت دكتورة منى ابنة خالته وزميلته في المركز: 
-صباح الخير ياحسن. 

-منى!! صباح النور.. ايه اللي جابك بدري كده. 

جلست أمامه وأرادت أن تغير مسار الحديث فسألته: 

-إنت مروّحتش من امبارح؟ 

-لا روّحت وجيت من شوية. 

-فطرت؟ 

لا لسه. 

-طیب. أنا هقوم اجيب حاجة من الكافتيريا. 


خرجت منى من المكتب.. وحسن يتابعها بعينيه. غابت خمس دقائق وعادت مرة 
أخرى: 

-ثواني ویجیبولنا ساندویتشات وشاي. 

نظر لها حسن في عينيها.. وجدهما ذابلتين. 


-مالك يا منى. 

اغتصبت ابتسامة وهی تجيبه: 

-مفيش حاجة. 

دقق النظر في عينيها: 

-مش عليا يا منى.. مالك؟ 

اغرورقت عيناها بالدموع وفشلت فى كتمان ما يحمله قلبها: 

-أنا خلاص تعبت يا حسن.. حتى بيتي مش عارفة ارتاح فيه.. إنت عارف أنا جايّة 
بدري ليه؟ 

-ليه؟ 

-عشان انام شوية.. سايبة بيتي وجاية انام على سربر مستشفى عشان مش لافية 
-حماتكث برضه؟ 

حايه الجدید. 

-الجدید ان فادها عندی بقی أمر واقع وبتتحکم في البیت كأنه بیتها. 
-وأسامة؟ 

-كل ما اكلمه يقولي امي ومقدرش اسيبها بعد ما اختي سافرت لجوزها. 
-تحبى اكلمه. 

-زي قلته يا حسن.. هيرد عليك بنفس الكلام. 

اخرج حسن مفتاخا صغيرًا من درج مكتبه. . ناوله لمنى: 

-ده مفتاح المکتب.. لما نخلص فطار هروح أمرّ على الحالات واقفلي على نفسك 
ونامي هنا. . السریر هنا مریح مش هیتعبك. 

تناولته منی وابتسمت له شاكرة. 

قاطعهما عامل الكافتيريا الذي أحضر الافطار ترکه على طاولة صغيرة وخرج. 


تناولا إفطارهما معًا. . 
كانت منى تتناول الطعام بحزن وهي شاردة, بينما يتابعها حسن بقلب يرق لحالها. 


قاطعهما دخول الممرضة: 

-دكتور حسن.. المدام خلاص الطلق زاد عليها أوي. 
-دكتور مختار حه ولا لسه؟ 

-لسه. 

انفعل حسن وأكمل بصوت مرتفع: 

-ازاي لسه مجاش لحد دلوقتى.. أنا مكلمه من قبل ما اجى. 
ارتبكت الممرضة ولم تجد ردا. 

سألته منی: 

-هي مش هتولد طبيعي. . عایز مختار في ایه؟ 

-عايزه أو مش عایژه.. كلمته يبقى يبجي مش يتأخر كده.. افرضي كانت هتولد 
فيصري ميبقاش دكتور التخدير موجود. 


أمسك حسن تلیفونه وأجرى اتصاله بمختار ومنى والممرضة تترقبان ثورة حسن على 
مختار.. بزفر حسن زفرة حادة قائلا: "كنسل عليا". 
کک لت عشان و صلت.. آنا تحت آمرك يا دکتور. 


-خليك جاهز يمكن احتاجلك. 

كانت نادين مازالت مستيقظة عندما شعرت بدخول أم خالد بهدوء.. 

أم خالد تمشي على أطراف أصابعها في الغرفة. حدثتها نادين بدون أن تتحرك: 
-عايزة حاجة يا أم خالد؟ 

انتفضت أم خالد وبحركة لا إرادية» فتحت صدر ثوبها وبصقت به: 

-بسم الله الرحمن الرحيم.. إنتي صاحية يا مدام. 

اعتدلت نادين جالسة: 

-اه صاحية من بدري.. من ساعة ما الدكتور نزل. 

-طيب هروح احضرلّك الفطار. 

-لأ مش دلوقتي.. الدكتور زمانه جاي هبقى افطر معاه.. كنتي جاية عايزة حاجة؟ 
-آه.. كنت جاية اخد الغسيل. 

-بدري كده؟ 

-عشان الحق اليوم من أوله. 

نهضت نادين من فراشها بعدما جفاها النوم تمامًا: 


-أنا هقوم اخد شاور. 


ردت أم خالد وهي تأخذ بعض الملابس المُعلّقة على الشمّاعة: 

-مدام نادين.. لميس لسه صاحية طول الليل مانامتش.. مش كويس عليها كده. 

لم تجد نادين كلمات ترد بها على أم خالد.. فهي رغم تدخلها بعض الأحيان فيما 
بخص لميس إلا أنها طيبة القلب وتحبهم حقًا وتعتبر لميس ابنة لها.. فهي معهم منذ 
سنوات لميس الأولى, وقامت بخدمتها وتربيتها يدا بيد مع نادين؛ لذلك تغفر لها 
نادين تلك التدخلات التي لا تقبلها من أي شخص آخر مهما كان قريبًا منها. 

آنهت نادين حمّامها.. جلست تتزين أمام مرآتها بعدما انتقت زیّا نهاريًا ترتديه لأول 
مرة؛ متمنية أن ينال إعجاب حسن. 

أثناء تصفيف شعرها كانت تتخيل لحظة قدومه للمنزل. تتخيلها بشوق ولهفة 
كموعدهما الأول.. تحدّث نفسها: "من قال إن الحب ينتهي بعد الزواج من المؤكد 
أنه لم يحب حقا.. فالحب مازال في أوج اشتعاله ولم يفتر بمرور السنوات. 


انتهت من جلستها أمام المرآة.. وجدت الساعة اقتربت من التاسعة صباحًاء ذهبت 
لغرفة لميس.. وجدتها مازالت مستيقظة. 

-صباح الخير.. انتي لسه قاعدة كده من امبارح؟ 

-صباح النور يا مامي.. أيوة مش جاي لي نوم. 

-كفاية كده ونامي شوية.. تحت عنيكي هيسود من کتر السهر. 

-حاضر.. بس مقلتليش اتفقتي مع بابي هنسافر إمتى. 

-بابي مقالش معاد محدد. 

-لو استنیناه مش هنروح ف حتة. 

-آنا قبل كده وعدتك وموفيتش بوعدي؟ 


۶ 


جلا 


-خلاص.. هنسافر زي ما انتي عايزة إن شاءالله بس نشوف بابي فاضي إمتى. 
-أوك. 


اقتربت منها نادین» وأخذت ال "آي باد" وقبّلتها من وجننیها. وترکتها لتنام. 


د عد عد و و GL‏ !د !د ی عاد د عد 


أخذت نادين تليفونها لتتصل بحسن.. وجدت تلیفونه مغلقًا.. ذهبت للتليفون الأرضي 
واتصلت على مكتب حسن. 

بعد انتظار نادين لحظات رنين الهاتف. أتاها صوت أنثوي متکاسل. نظرت مجددًا 
لشاشة التليفون الأرضي لتتأكد من الرقم المطلوب.. لم تخطنه وهو بالفعل الرقم 
المباشر لمكتب حسن.. تجدد الرد مرة آخری.. نفس الصوت الناعم الناعس» حاولت 
أن ترد تسألها من هي وكيف أتتها الجرأة لترد على تليفون زوجهاء اختنق صوتها ووقف 
الكلام في حلقها.. انقطع الخط.. أغلقته المرأة الأخرى.. 

في لحظات.. قررت نادين أن تذهب فورًا لحسن.. لابد أن يعرف آنها اكتشفت 


خيانته.. حين تفاجئه متلبّسًا بالجرم المشهود. 

وصلت نادين أمام البرج الذي يوجد به مركز شاهين للولادة» صعدت بسرعة حتى 
تستطيع أن تلحق بالمرأة الموجودة مع زوجها قبل أن تغادر.. عندما وصلت المرکز 
لم تلتفت لموظفة الاستقبال أو لأي من الممرضات ممن كن يرحبن بهاء بل اتجهت 
بسرعة ومباشرة لمكتب حسن. 


فتحت باب المکتب.. لم بُفتح معها.. تأكدت أنه مغلق من الداخل.. 
ظلت تطرق علی الباب بعنف وهي تنادي: "افتح يا حسن.. حسن.. افتح". 


سمعت صوت ولوج المفتاح في الباب.. وانفتح الباب ووجدت منى أمامها 
سألتها منى بفزع: 

-مالك يا نادين؟؟ في ايه؟؟ 

دخلت نادين وهي تبحث حولها: 

-حسن فين؟ 

-مش عارفة يا إما بيمر على الحالات يا إما معاه ولادة.. مالك؟؟ لميس كويسة؟ 


جلست نادين على أقرب كرسي.. جلست لتستريح من ثقل شكها.. تنفست الصعداء 
عندما أدركت أن في الأمر لَبسّا ما وبكل توتر سألتها منى: 

-مالك يا نادين؟؟ طمنينى ايه اللي جابك تجري كده؟؟ لميس بخير؟ 

ردت نادين وهي تحاول أن تضبط أنفاسها: 

-بخير يامنى.. الحمدلله. 

كانت تحمدالله أن شكوكها لم تكن في محلها.. طوال الطريق وترتسم في مخيلتها 
مشاهد سيئة تتوقع مشاهدتها.. وبالتالي كانت تحاول أن تحضر رد فعل مناسب لكل 


لاحظت منى صمتها وشرودها.. جلست أمامها صامتة بعد أن توقعت أنه ربما سبب 
وجودها هنا سرّا ما بينها وبين حسن ليس من حقها السؤال عنه. بادرتها نادين: 
-انتي بتعملي ايه هنا بدري كده یامنی؟.. انتي کنتي بايتة هنا؟ 

ردت منى بنبرة حزينة: 

-لأ.. جيت أول ما النهار طلع. 

-ليه کده؟ 


سمعا صوت حسن فى الردهة يقترب حتى وصل لباب المكتب» فوجئ بوجود نادين: 
-نادين!! مالك؟؟ ايه اللى جابك؟ 


ترددت نادين في محاولة للبحث السريع عن إجابة ما.. ابتسمت: 
-عادي يا حسن.. قلت اعملك مفاجأة. 

-مفاجأة؟؟!! الساعة 9ونص الصبح؟ 

نهضت منى من مكانها: 

-طيب هستأذن انا.. هبقى اكلمك يانادين. 

سألها حسن: 

-رايحة فين؟؟ انتي لحقتي تنامي؟ 

-هروح انام في أي حتة يا حسن متشيلش هم. 

نهض حسن واستوقف منى وهو يخلع البالطو الأبيض: 

-لا خليكي هنا يامنى وانا هنزل مع نادين شوية. 


تبعته نادين صامتة أثناء خروجهما من المرکز وأثناء ركوبهما سيارة حسن» نظر لها 
حسن نظرة جانبية أثناء قيادته السيارة.. تجاهلتها نادين, أعاد النظر للطريق أمامه وهو 
يسألها: 

-شكلك زعلانة من حاجة؟ 

ردت بسرعة: 

له أبدا يا حبيبي . 

-أكيد فيه سبب انك جيتي الصبح بدري كده.. فيه حاجة عايزة تقوليها؟ 

ولمعت فكرة في رأس نادين.. فسألته ببراءة مصطنعة: 

-أصل لميس كانت بتسأل هنروح مارينا إمتى» وانا جيت اشوف هتبقى فاضي إمتى؟ 
-بتضحك على ايه يا حسن؟ 

-كل ده عشان السفر.. قولي بقى اني وحشتك وجيتي تشوفيني. 

-أيوة.. انت وعدتني انك هتيجي تفطر معايا وانا فضلت قاعدة استناك ومسألتش فيا. 
-كانت ف إيدي حالة ولادة يا نادين. 


-ما انا مكنتش اعرف وخصوصًا ان تليفونك كان مقفول... بُْص يا حسن بصراحة بقى 
أنا اتصلت بيك ع المكتب واتجننت لما سمعت صوت واحدة ست بترد على 
-ست؟؟ منى يعنى؟ 

-ما آنا مفسرتش انها منى.. صوتها كان نایم كده وانا كنت هموت م الغيرة. 

وبنبرة حادة سألها متأكدًا: 

-شكيتي فیا؟ 

ردت وهي تصحح مفهومه: 

-دي غيرة مش شك. 

آجابها بنفس النبرة الحادة: 

-لما تیجی تجری يا نادین عشان تقفشيني متلبس -من وجهة نظرك تبقي شكيتي 
فيا.. آنا عمری حصل منی حاجة تثير شکك؟؟ 

صمتت نادین.. وانحدرت من عینیها دموع صامتة لم بلحظها حسن وسألها مکررا: 
-حصل مي حاجة تشکك فيا يا نادین؟ 

نظر لها ليواجههاء وجد دموعها ونظرتها الحزينة. 

-للدرجة دي زعلانة؟ المفروض انا اللي ازعل. 

-أنا مش زعلانة منك يا حسن.. وانا أسفة لو كنت زعلتك.. بس انا جوایا كتير 
وساكتة. 

امتدت يده اليمنى احتضنت يدها اليسرى. . قربها من شفتيه.. لنمها برقّة. . وبنبرة 
حانية. 

-خلااااص.. امسحي دموعك وهنقعد مع بعض وهسمع كل اللي جواكي ومضايقك 
كدة. 

على طاولة تطل على حمام سباحة في أحد الفنادق الکبری» يرشف حسن من فنجان 
قهوته. . ينتظر سماع نادين.. أما نادين فكانت تبحث عن كلمات افتتاحية تمهد لها 
لا تخشى ثورته فهي تعلم تماما أن الأمر يختلف معها عن عصبيته مع أي شخص 
غيرها.. فأقصى ثورة يصل إليها هي ارتفاع صوته قلیلا ولم تحدث تلك الثورة مطلقًا 
خارج منزلهما. 

جل ما تخشاه أن يغضب ويكتم غضبه داخله ويتجنبها وهذا ما لا تطيقه. 

تحدّث حسن قائلا: 

-ایه يا نادین. . هتفضلي ساكتة کتیر؟ 

-خايفة تزعل من كلامي. 

-لا مش هزعل.. المهم متکونیش انتي زعلانة. 

-مش ملاحظ اننا بعدنا أوي عن بعض. 

-إحنا!!! 

-أيوة يا حسن.. انت بتقعد معايا؟ 

-وانا قاعد مع مين دلوقتي؟ 

-لولا اني جيتلك مكناش قعدنا مع بعض.. آخر مرة قعدت مع بنتك إمتى؟ 

-ما انتي عارفة يا نادين ان اللي شاغلنى عنكم هو شغلي. 

-طیب واحنا؟ 

-انتوا روحي ومقدرش استغنى عنكم.. بس شغلي هو مستقبلي ومستقبلكم .. أنا لما 
بتعب واشتغل ده عشان مين؟ 


-بس وجودك معانا مهم.. أنا مش عارفة آخر 3 سنين البعد بيننا زاد أوي كده ليه؟ 


-السبب اني كنت بواصل الليل والنهار عشان جنب الشغل كنت بجهز للمركز 
وبشتغل زيادة عشان انتوا والبيت متتأثروش بالأزمة اللي كنت فيها.. كنت محتاج 


فلوس اكمل بيها شرا الأجهزة اللي ناقصاني ده غير ان العيادة مكنش ينفع اسيبها.. 
كل ده مش سبب يخليني بلف حوالين نفسي؟! واظن انتي كنتي عارفة انا بعمل إيه 
خطوة بخطوة وشايفة انا بتعب ازاي. 

-أنا عارفة كل ده.. وخلاص الحمدلله المركز خلص والأمور استقرت.. فى إيه بقى؟ 
-المرکز خلص الحمدلله واسمه بقى كبير وبكده زاد الشغل عليا أكتر واکتر.. وبعدين 
يا نادين كل ده عشان مين.. عشان عمرك ما تحسي انك أقل من أي حد حواليكي.. 
عشان عمرك ما تحسي اني حارمك أو حارم بنتي من حاجة.. آنا بعمل کل ده 

-بس انا بتكلم في إحساس يا حسن.. إحساسي انك بعيد عتّي أنا ولميس تاعبني.. 
أنا مخنوقة أوي. 

-زي ما انا بتعب وبستحمل تعب الشغل.. إنتي كمان لازم تستحملي انشغالي عنکم. 
-زهقت.. أنا مبعملش أي حاجة واليوم طويل عليا. 

-محسساني اني حابسك في البيت. 

-الفراغ يا حسن.. الفراغ اللي انا فيه خنقني. 

-اشغلي فراغك.. عندك النت وعندك الكتب في المكتبة ولو عايزة تشتركي في أي 
نشاط خيري معنديش مانع. 

-وانت.. مش هتحاول خالص تدينا شوية من وقتك؟ 

-أنا هحاول.. بس انتي عارفة ان وقتي مش ملكي لوحدي.. أنا ببقى نايم وتليفون 
بينزلني اجري. 

-عندك منى.. أو جيب دكتورين تلاتة يشيلوا عنك الشغل شوية. 

-يعني واحدة بتتابع معايا حمل 9 شهور اجي ساعة الولادة أقولها معلش أصل عايز 
انام روحي لدکتور تاني. 

-متتريقش عليا يا حسن. 

-مش بتريق بس بعرفك إن الحامل بتكون عايزة الدكتور اللي هي مطّمنة له وعارف كل 
حاجة عن خملها مش دكتور لسه بتشوفه لأول مرة. 


-والحل؟ 

-أنا أي وقت فاضي فيه يبقى ملككم انتم.. غصب عني يا نادين. 

صمتت نادين بعدما شعرت أن الكلام لا جدوى منه» ولا يوجد حلول فحسن معذور 
وعقلها مقتنع تمام الاقتناع بكلامه.. أما مشاعرها كزوجة تريد زوجهاء لا علاقة لها بما 


اقتنعت به. 


ساد الصمت بينهما.. اقتربت سيدة تبدو فى الثلاثينات منهما على استحياء 

بدأت السيدة كلامها: 

-صباح الخير.. مدام نادين؟؟ 

ابتسمت نادين ابتسامة مرتعشة وهي تهز رأسها إيجابًا وتنظر لحسن الذي رأته پشیح 
بنظره عنها ويتجاهل الموقف. 

آردفت السيدة التي لم تلحظ نظرات نادين لحسن: 

-أنا مبسوطة أوي اني شفتك النهاردة.. أنا وجوزي بنحبك أوي.. كل فيلم ليكي كان 
بينزل لينا معاه ذكريات من أيام خطوبتنا.. مش هترجعي تاني؟؟ 

ردت نادين وهى تختلس نظرة سريعة لحسن الذي عقد حاحبیه استیاء: 

-ميرسي أوي.. بس الحقيقة أنا اتفرغت تمامًا لبيتي. 

علقت السيدة وهي تصافح نادين: 

-خسارة.. بس المهم انك مبسوطة.. أسفة لإزعاجك.. بعد إذنك. 

انسحبت السيدة بعد أن تركت صمتا يحمل صخبًا يدور في رأس كل من نادين 
وحسن.. حسن وعلى مدى السنوات مازال يضيق بمن يقتحم خلوتهما حتى وان كان 
للحظات بسيطة.. أما نادين فتلك اللحظات كانت تسعدها كثيرًا ولكنها تتألم من رد 
فعل حسن. 

تجامّل كل منهما الموقف.. نظر حسن لساعته: 

-يالا عشان ورايا شغل.. هوصّلك البيت ولا تيجي معايا المركز وترجعي بعربيتك؟ 

جلس أسامة على السفرة بينما كانت والدته تحضر له الافطار.. لم يستطع أن يرفض 
طلب والدته أن يشاركها إفطارها قبل أن تأخذ دواءها.. جلس مقررًا أن يشاركها 
الطعام؛ إرضاءً لها فقط. آما هو فلا شهية لديه كما لم يستطع النوم من بعد مغادرة منى 
للمنزل. 


لم تتطرق مشاكلهما يومًا لهذا الحد منذ زواجهما.. يعترف بينه وبين نفسه أنه فقد 
أعصابه وأنه لم يقصد المعنى الحرفي للكلمة عندما رد عليها منفعلًا: "أمي عندي قبل 
الناس كلها حتى انتي.. ده بيتي وبالتالي يبقى بيتها. . لو مش عاجبك مع السلامة". 


سمع خطوات والدته تقترب.. جلست وبدأت حديثها وهي تناوله الشاي: 

-افطر يا حبيبي انت بتتعب وبتيجي متأخر.. هي فاكرة لما تنزل كده مش هتلاقي حد 
بلك تا خی :ذه ان یا ليلق 

-شكرًا يا ماما .. متتعبیش نفسك في حاجة في البیت. 

ردت وهي تنظر حولها متأففة: 

-مبتعبش أنا مش التنظيم.. بقى بذمتك مش ترتيب البيت كده أحلى ما كانت مراتك 
عاملاة. 

- كويس.. كله كويس. 

-كويس ايه.. ده انا الناس كلها بتحلف بترتيبي للعفش.. ده انا مكنش بيعدي سنة من 
غير ما ادور البيت واخليه زي الجديد.. انت من ساعة ما اتجوزت وكل حاجة ف 
مكانها.. إيه مبتزهقوش. 

-عادي يا ماما. 

-عادي يا ماما!! إنت هتعمل زي مراتك وبدل ما تقولّي شكرا تقولي شيلتي الحاجة 
من مكانها ليه.. الحق عليا اللي فاكرة ان ابني هينصفني مش ينصف مراته عليا.. أنا 
اللي تعبت وربيت ابقى زي الغريبة. 

أسامة يقدّر تماما تضحية والدته الأرملة التي توفى زوجها في شبابها وأفنت شبابها 
وحياتها في تربية آبنانها "أسامة, وأماني". منذ تفتحت عيناه على حقائق الحياة وهو 
قطع عهدًا على نفسه بأن يعوضها جزاء تضحيتها بكل ما في وسعه. اجتهد في دراسته 
ليرضيها ويسعدهاء ابتعد عن أي صديق له لم تحبه والدته.. فقط إرضاءً لها.. سمع 
كثيرًا من ينعتونه بأنه "ابن امه". 

لم تؤثر به مطلقًا تلك الكلمة أو تؤثر على علاقته بوالدته 

فكل ما يفعله يقوم به برضا واقتناع تام غير مُجبر من والدته» كل ما هنالك أنه يحب 
والدته ويحب إسعادها ويعتبر نفسه المسئول الأول عنها.. غير مبالي بما قد يقال أو 

يُفسّر. 


مدَّ يديه ربت على يديها: 

-تسلم إيدك طبعا وأكيد البيت كده أحلى.. بس انا مش عايزك تتعبي نفسك. 
-ولا عشان مراتك مش عاجبها؟ 

-لأ طبعًا علشانك انتي. 

-ربنا يخليك ليا يا ابن عمري ویحنن قلبك کمان وکمان. 

نهض آسامة من مکانه: 

-آنا نازل.. عايزة حاجة اجیبها وانا جاي؟ 

-إنت مکلتش حاجد. 

رد كاذبًا: 

-لأ أكلت وانتي بتعملي الشاي. 

تبعته حتی باب المنزل.. وقبل أن یغادر سألته: 

-هيّ مراتك راحت فين بدري کده. 

-معرفش مکلمتهاش. 

-يعني ايه متعرفش.. هتروح فين وهيّ لا ليها أم ولا اخوات. 

-يمكن راحت المركز. 

ردت مكررة كلماته بسخرية: 

-رااااحت المركز.. ١١١آه..‏ طيب. 

-أصل هتروح فين يعني. 

-انا اعرف بقى.. بقولك إيه.. خلى بالك.. انا مش عارفة انت ازاي سايبها كده. 
- کده اللي هوّ ازاي؟ 

-من ساعة ماجیت وانا شایفاك لا بتسألها رايحة فين ولا جاية منین.. بتیجی متأخر 
وتنزل أي وقت هي عایزاه وانت عادي کده. 

-شغلها یاماما. 

-وانت جوزها يا آسامة.. جوزها اللي آهم من شغلها ده لو کل الوقت في شغلها فعلا. 
سأل والدته بشك: 


-تقصدى ايه؟ 
أشاحت بيديها وهي تتظاهر بعدم الاهتمام: 
-أنا مالى.. لا اقصد ولا مقصدش.. انت مش صغير. 


خرج أسامة وهو يفكر في كلام والدته.. على مدى خمس سنوات سابقة هي مدة 
زواجه لم يسأل منى قط عن موعد رجوعها أو وجهتها.. تردد صوت بداخله"ما انت 
مكنتش بتسألها عشان هي طول عمرها بتسبق وتقولك على كل تحركاتها من غير ما 
انت تسأل". 


أدار محرك السيارة. . لم يدر معه» جرب مرة آخری بدوت جدوی. نظر فی ساعته وجد 
أنه قد يتأخر على عمله. 

نزل من السيارة وأغلقها.. ووقف ينتظر تاكسي وهو یردد بينه وبين نفسه: "هلاقیها منين 
ولا منين.. ومنى دي كمان ايه حكايتها وكلام ماما ده تقصد بيه ايه.. تكون شاكة فى 


حاجة ومش عايزة تقولي". 


د عد عد !د !د !دإ !د !د !د عد عد ی !د !د عاد د عد 


دخلت والدة أسامة المطبخ.. رتبته وأخرجت ما تنوي طهيه للغداء ذهبت لباب 
الشقة.. أغلقته بالترباس» ثم دخلت حجرة نوم منى.. وقفت برهه على الباب تنظر 
حولها لكل مكونات الغرفة من أثاث. جلست على أحد طرفي السرير في الجهة التي 
تنام بها منى» بدأت في تفتيش أدراج "الكومودينو" باهتمام بالغ؛ لم تجد ما يثير 
الاهدمام.. نهضت متجهه لدولاب منى. ظلت تفتش ماظهر منه وما بطن ولم تترك أي 
جزء حتى بين طيات الملابس فتشت فيه كانت تبحث عن هدف محدد.. لم تعر 


انتباها لأية أوراق أو نقود أو ألبومات وجدتها أثناء بحتها. كان هدفها محددًا للغاية. . 


هي تبحث عن مقصدها فقط.. بين كل أغراض منى لم تجد هدفها. 


جلست برهة تفكر. . ثم حسمت قرارها بإعادة البحث. ولكن هذه المرة في أغراض 
أسامة. بدأت ب "الكومودينو" كما فعلت منذ قليل ولم تجد شيئًا.. ذهبت للدولاب 
في الرف الأخير وقبل أن تنتهي» وجدت في آخره وتحت محتویاته شریط آقراص» 

شعرت أنها وجدت ضالتها المنشودة بالرغم أنها قلبت الشريط بيديها ولم تفهم منه 


2 


شتا 

ابتسمت بانتصار ورددت بینها وبين نفسها:" آنا كنت حاسة.. یاعینی عليك يا بنی 
وکمان مخبیاه ف حاجتك .. أه منك يا منی يا مكارة.. صحیح ياما تحت الساهي 
دواهی . 


آخذت شريط الأقراص معها في المطبخ.. وضعته فوق الثلاجة وبدأت في طهي الطعام 
وانتظار أسامة. 

قبل المغرب بقليل.. عادت منى منهكة كل آمالها أن تلقي نفسها على سريرها وتذهب 
في سبات عميق لا تفيق منه إلا بعد أيام. شعرت بالجوع عندما شمت رائحة الطعام 


الشهي الآتية من المطبخ. 


التحية ولم تسمع ردها. 


دخلت حجرتها.. كل شيء كما هو.. بدّلت ملابسها بأكثر ملابس بيتها راحة.. 

كم تشتاق للراحة.. طيلة الفترة الصباحية في المركز تتنقل من سرير لآخر لتنعم بالنوم؛ 
ولكنها لم تقتنص سوى نوم متقطع يثير أعصابها أكثر مما كانت» حتى دبت الحركة 
وازداد العمل وبدأت الانهماك في العمل وأصبح لا مجال للراحة. 


انتهت من آخذ حمامها.. ذهبت للمطبخ» وقفت أمام البوتاجاز رفعت غطاء إحدى 
الحلل, انتفضت على صوت حماتها خلفها تسألها: 

-بتعملي إيه؟ 

وقبل أن تبتلع منى لعابها أردفت حماتها قائلة: 

-انتي مقلتيش انك جاية ع الغداء فمعملتش حسابك.. مفيش غير غداء أسامة. 
شعرت منى بسخونة الدم في وجنتيها من الاحراج. آخر ما كانت تتوقعه أن تتعرض 
لمثل هذا الموقف.. في بيتها. 


تظاهرت بالتماسك.. 

-أنا اتغديت خلاص .. آنا كنت بشوف لو حاجة عايزة تتحط في التلاجة قبل ما انام. 
-انتي هتنامي؟ 

-أيوة.. هو أسامة فين؟ 

یه بيات م ا 

-غريبة! 

ليه.؟ 


-أصل عربيته راكنة تحت. 


وردت والدته مذعورة: 

-ایه؟؟ عربيته تحت وساكتة؟ 

بهدوء.. وجدتها تتصل بلهفة.. استنتجت آنها تتصل بأسامة 

وبالفعل بعد قليل سمعتها: 

-أيوة يا أسامة.. إنت فين يا حبيبي؟؟ طيب أصل اتخضيت.. أه الغدا جاهز هسحّن 
لك حالًا.. مع السلامة. 


أغلقت الخط وعادت إلى المطبخ متجاهلة وجود منى» سألتها منى وهي تمر 
بمحاذاتها: 

-هو فين؟ 

-طالع اهو. 

-كان فين؟ 

-في الشغل؟ 

-كان في الشغل وبعدين جه ؟.. ولما ساب العربية راح فين؟ 

-العربية كانت عطلانة ومخدهاش. 

-طيب.. بعد إذنك. 

دخلت منى غرفتها.. ألقت نفسها على سريرهاء وسمحت للدموع التي خنقتها بأن 
تتحرر من عينيها. 


سمعت صوت باب الشقة بُفتح ویْغلق. وصوت أسامة ووالدته.. حتی اقترب أسامة من 
باب غرفة النوم. فتح الباب ودخل وآغلقه خلفه.. وبدون أن يلقي علیها التحية سألها 
مباشرة: 

-كنتي فين طول الیوم یامنی؟ 


ردت دون أن تلتفت له ومازالت دموعها تنحدر: 


-في الشغل. 

-أيوة.. ومش قادرة اعاتب ولا اتكلم في اللي حصل يا أسامة.. أنا تعبانة وعايزة انام. 
شعر بصوتها مرهقا.. لم يكن سوى صوت مختنق بالدموع ولكنه لم يلحظه. 

بدّل أسامة ملابسه وخرج من الغرفة بهدوء. 


GE‏ !د عد عد !د !د Gi GE GE GEE GE GL GEGE GE‏ ع !د 6د 


جلست والدة أسامة معه أثناء تناوله الطعام» كانت مترددة بعض الشيء.. فبادرها 
بالسؤال: 

-مالك يا ماما.. عايزة تقولي حاجة؟ 

ترددت.. ثم أجابت: 

-أيوة يا أسامة.. أنا من زمان شاكة بس اتأكدت. 

كاد أن يقف الطعام بحلقه.. فقد ربط بين كلامها صباحًا وكلامها الآن 

ماذا تقصد؟؟ وماهي تلك الشكوك؟؟حبه لمنى مازال كما هو وثقته بها أيضًا 
ماذا لو كانت الاستنتاجات حقيقة؟ 


ازدرد طعامه بصعوبة. . وتناول قلبًا من المای وبصوت يخشى أن تتحول أفكاره 


-اتأكدتى من ایه؟ وازاي؟ 
مالت والدته عليه قلیلا.. وهمست له: 


دکتورة نساء. 


اطمأن أسامة أن استنتاجه مجرد هاجس ووسوسة شیطان. ابتسم لوالدته مطمنتا لها 
وأكمل طعامه: 

-كل شيء نصيب ياماما.. هي دکتورة آه بس الحمل ده بتاع ربنا. 

أعادت كلامها مرة أخرى بنفس اللهجة التحذيرية: 

-أنا اتأكدت انها قاصدة متخلفش منك.. وانا هثبتلك. 


نهضت من مكانها.. دخلت المطبخ وعادت بعد دقائق بشریط الأقراص ومدت يديها 
به لأسامة: 

-أهو.. بتاخد حاجة تمنع الحمل من وراك. 

بمجرد أن وقع نظر أسامة على الأقراص.. هب واقفا وهو يأخذهم منها: 

-إيه ده.. لقيتي ده فين؟ 

ذعرت الأم من لهجة ابنها الحادة.. أسامة العصبي مع كل الناس كان يضبط أعصابه 
عندما يتعلق الأمر بوالدته.. ماذا حدث اليوم ليتبدل حاله؟! 

ردت باستغراب في نفس الوقت الذي جاءت منى جرا على صوته. 

الأم: انت بتزعقلي؟! 

منى: فيه ايه؟ 

صاح أسامة وهو يلقي بالأقراص على الأرض: 

-جبتي ده منين؟؟ بتعملى فيا كده ليه؟! 

ردت والدته وهي تبكي: 

-بتحاميلها عشان معرفش الحقيقة.. بتعمل كده في امك يا أسامة. . يا خسارة تعبي 
وشقايا وشبابى اللي ضحيت بيه علشانك انت واختك. 

لم يرد أسامة وقبل أن تكمل حديثها كان دخل حجرته وبدّل ملابسه في سرعة البرق. 


أما منى فبعد أن وقعت عیناها على الأقراص.. وكل ما يمر حولها بسرعة في ظل 
إرهاقها يجعلها تأخذ وقنًا لاستيعاب ما يحدث حولها. بعد أن تناولت الأقراص من 
على الأرض» وجدت أسامة يخرج مندفعًا من غرفة النوم حتى الباب 

لحقته منى وهي تنادي عليه متلهفة: 

-استنى يا أسامة.. استنى عايزاك. 

لم تفلح كلماتها في استيقافه.. بینما كانت والدته صوتها يعلو من الغرفة وهي تبكي 
وتندب حظها العاثر بابنها الذي ثار لزوجته وأغضب والدته. 

ذهبت منى لمحاولة تهدئتها.. وجدتها حزمت حقيبة ملابسها. 

-أنا هبعت البواب ياخد الشنطة.. مش قاعدة لكم.. بكرة هتبقي لوحدك زبي كده 
ردت منى بألم: 

-ليه کده؟؟انا عملت ايه بس. 

-قلبتي ابني عليا منك لله.. ابني عمره ما زعق في وشي كده ولا كان حتى بيرد عليا.. 
نزلتي الصبح ياعالم ژحتي فين وعملتي ايه رجعتي الواد اتبدّل. 

-استغفر الله العظیم يارب.. هروح فين بس آنا نزلت عشان مكبّرش المشکلة.. اطمنی 
ابنك قالهالي صريحة لو اخترت هختار امي وانا مش بخیّره بيني وبينك.. آنا معرفش 
الشيطان اللي دخل بیننا ده ایه. 

-۵۱۱۱۱۱.. الشيطان.. طيب ياختي الشيطان اللي تقصديه سايبلك البيت. 

ردت منى بسرعة مصححة ما لم تقصده: 

-والله ما اقصد كده خالص.. أنا قصدي شيطان ساعة زعل يعني. 

-بت انتي.. 

-بت؟؟!! 

-غلطت في الست الدکتورة. . طيب يا دکتورة.. اشبعي بيه وانا غضبانة علیکم انتم 
الاتنين. 


اتجهت والدة أسامة للباب بسرعة دون أن تنتظر ردًا. فتحت الباب وتركته وراءها 
مفتوحًا. جلست منى تفكر فيما حدث وما ستجره إليها الأيام التالية. بعد دقائق 
سمعت رنين الجرس.. نظرت للباب المفتوح وجدت البواب: 

-الشنطة بتاعة الحاجة؟ 

شاورت له منى بأن يتقدم ويأخذها من الردهة.. غادر البواب ونهضت منى وأغلقت 
الباب خلفه. 


دخلت غرفتها.. بحلت عن مسكن للصداع الذي تعانيه من الإرهاق وقلة النوم.. 
وجدت المسكن.. تناولته. ثم أخذت نفسًا عميقًا بعد أن قررت أن تتصل بأسامة 
لتعرف أين ذهب وتخبره بمغادرة والدته. 

اتصلت.. بعد أول جرس رنين» أغلق المكالمة في وجهها وأغلق الهاتف كله 

مما زاد من قلقها.. من المستقبل القریب. 

استيقظت لميس على صوت أم خالد: 
-لميس.. قومى يا لميس بقينا المغرب. 
ردت لمیس من تحت وسادتها: 
-بتصحيني ليه. . سيبيني انام. 


-بقينا المغرب قومي ربنا يهديكي. 

أزاحت لميس الوسادة من على رأسها.. ونظرت لأم خالد: 

-ربنا يهديني؟؟ أنا مش عارفة انتي حطاني في دماغك ليه؟ 

ضحكت أم خالد وهي ترتب السرير بعد أن نهضت لميس: 

-وانا ليا مين غيرك دلوقتي اخلّي بالي منه واخاف عليه.. الأول كنت ملبوخة بعيالي 
رجعت لها لميس مرة أخرى بعد أن كانت اقتربت من الباب: 

-تصدقي.. انتي أينعم بتخنقيني بس لما كنتي بتروحي بيتك كنتي بتوحشيني وان 
دلوقتي مبسوطة أكتر لما بقيتي قاعدة معانا على طول. 

ضمتها أم خالد ضمة حانية: 

-إنتي روح قلبى يا لميس.. يا بنتي انا خايفة على صحتك.. زمان كنا بننام بدري 
وبنصحى بدري وبناكل أكل طبيعي كانت صحتنا كويسة.. انما انتوا زمانكم ده بالأكل 
اللي بتاکلوه ده بیخلیکم شوية برد يرقدوكم. 

-متخافيش عليا.. هدخل الحمام واعمليلي شوية "شوكوبوبس" بلبن ساقع. 
-شوكوبوبس ايه.. بقولك احنا المغرب.. أنا هحضرلك الغدا تتغدي مع مامتك. 
-هى ماما متغديتش لحد دلوقتي؟ 

-ولا باباكي اتغدی.. واتصل قال جاي فقلت اصحيكي تتغدوا انتوا التلاتة مع بعض. 
-ينفع کده يعني. . هفضل ابوسك کل شوية. 

قبّلتها لمیس بفرحة وأکملت: 

کویس آووووي انك صحتيني آنا عايزة بابي ضروري. 


أثناء جلوس حسن ونادین ولمیس على الغداء فى بداية المسای كان الارهاق بادیا 
على وجه حسن وعينه تكاد تكون مغلقة, سألته نادين بقلق: 
-حسن.. مالك انت مش قادر تفتح عينيك؟ 


-هموت وانام يا نادين.. تعبان أوي. 


-يا حبيبي.. إنت فعلا الليلة اللي فاتت ملحقتش تنام.. اتغدی وقوم نام. 
-عندي مواعید في المرکز مینفعش. 

-اتأخر. . هیحصل ايه يعني. . أو حد یکشف علیهم.. منی فین؟ 

-منى مشيت قبل ما امشي بشوية.. هي كمان تعبانة وقالت مش جاية النهاردة. 
لميس تتابع حديثهما بهدوء وهي تتناول الطعام: 

-هي منى مالها يا حسن؟ 

-حماتها عاملة معاها مشاكل وقلتلها اتدخل واكلم أسامة قالت لا. 

-الأحسن انك متتدخلش إلا لو طلبت منك. 

حسن وهو يوجه حديثه للميس: 

-مالك؟؟ ساكتة ليه؟ 

-مستنية لما تفضى لي يابابي. 

نظر حسن لنادين نظرة عتاب.. فهمتها نادين فردت على لميس وكأنها تنفي عن نفسها 
التهمة التي وجهها لها حسن بنظرته: 

-ليه يا لميس.. بابى اهو معانا وکل ما بيكون فاضى بيبقى معانا. 

-يعني هنسافر امتى؟ 

نظرت نادين لحسن ثم نظرت للطبق وهي تتناول منه الطعام.. بعد أن ألقت الرد بين 
يدي حسن . 

رد حسن على لميس: 

-ان شاءالله قریب. 

-امتی يعني؟ 

-مش عارف يا لمیس.. لو عايزين تسافروا انتوا سافروا. 

رذت نادین : 

ردت عليها لميس: 

ليه يامامى.. ما احنا كتير بنسافر لوحدنا. 


لميس مستاءة: 

-يعني ايه.. لا عارفين نسافر مع بعض ولا انا وانتي؟ 

-لولو حبيبتي.. في أقرب وقت هحاول اظبط شغل المركز مع منى ونسافر. 

أنهى حديثه وهو ينهض منتهيًا من طعامه. تبعته نادين, فاستوقفتها لميس: 

-هتيجي معايا النادي ولا اروح لوحدي؟ 

-هنروح بس مش دلوقتى.. لما بابا ينزل. 

-وانا لسه هستنى لما ينام ويقوم وننزل.. أنا متقفة مع وعد هنروح الساعة 8 بالكتير. 
-استنى شوية الدنيا مش هتطير. 


تركتها ودخلت غرفتها.. وجدت حسن مازال بملابسه جالسًا على الكنبة مسندًا رأسه 
للخلف. اقتربت منه وجدته نائمّاء لمسته بهدوء لتوقظه: 

-حسن.. قوم يا حبيبي غير هدومك ونام شوية. 

استيقظ حسن وهو يحاول إفاقة نفسه: 

-قولي لام خالد تعملي كوباية قهوة يا نادين لو سمحتي. 

-مش هتنام؟ 

-لا.. هشرب القهوة واخد دش كده يفوّقني والبس وانزل. 

ديا حسن حرام عليك صحتك يا حبيبي. 

ما انا فعلا مش قادر.. هحاول اخد الكشوفات المهمة واخلص بدري واجي انام. 
-وافرض جت أي حالة مستعجلة. 

-يبقى أمري لله هعمل ايه.. ربنا يستر ومتجیش أي حالات النهاردة. 

-طيب انا هعملك القهوة.. أجيبهالك هنا ولا ف المكتب. 

-ف المكتب. 


خرجت نادين من غرفتها واتجهت للمطبخ: تبعتها لميس وحدثتها وهي تعد القهوة: 


-هتنزلى معايا؟ 

-مش دلوقتي يا لميس. 

-طيب انا افضل قاعدة اعمل ايه.. وعد كلمتني ورايحة دلوقتي.. أروح معاها؟؟ 
-مين هيوديها؟ 

-وائل اخوها هيوصلها.. أخليهم يعدوا عليا. 

ردت نادين بضيق: 


دخلت أم خالد المطبخ: 

-أعمل القهوة للدكتور يا مدام؟ 

-لأ يا ام خالد.. أنا عملتهاله خلاص.. لميبييس معاكي فلوس؟ 
-لا. 

-طيب روحي خدي من شنطتي.. متقلقيش بابا دلوقتي. 
-ميرسي يامامي. 


دخلت نادين بالقهوة مكتب حسن.. لم يكن أنهى حمّامه بعد. وضعت القهوة على 
المکتب وجلست تنتظره. . دفانق ودخل حسن.. جلس على المكتب» نظرت له نادين 
-فوقت؟ 

-شوية. 

-أنا عملتلك القهوة تقيلة عشان تفوقك شوية. 

-تسلم إيدك يا حبيبتي. 

سمعا صوت باب الشقة يُغلق.. سألها: 

-حَد جاي لك؟ 

لا أكيد لميس نزلت.. راحت النادي. 


-إنتي نازلة؟ 

-أه ومش هتأخر إن شاءالله. 

صمتت لحظات وسألته برجاء: 

-حسن.. مابلاش تنزل النهاردة. 

-ليه؟ هي أول مرة ابقى مرهق واشتغل؟ 

-انت بقالك كام يوم نومك قليل أوي وامبارح ملحقتش تنام 3 ساعات على بعض.. 


-هسيبك لو عایز تقرأ ولا حاجة.. لو عايزني ف حاجة أنا قاعدة يكه. 
-ربنا یخلیکی ليا يا أحن انسانة في الدنیا کلها. 

-ربنا يخليك انت لينا ويقويك. 

-يعني خلاص مش زعلانة مني ومقدّرة انشغالي عنكم. 

-أنا مقدرش ازعل منك يا حسن.. أنا مليش غيرك في الدنياء إنت ولميس. 
ابتسم لها حسن.. أرسلت له قبلة وهي تغادر المكتب. 

-مش هعطلك أكتر من كده. 

وصلت لميس النادي مع صديقتها وعد. اتجهتا للكافتيريا.. وعيناهما تبحث في كل 
مكان, أشارت وعد بيدها نحو إحدى الطاولات: 


-أحمد موجود اهو . 


اتجهتا نحو أحمد؛ شاب نحيف وطويل يجلس مع فتاة. 


أحمد صديق مشترك لوعد ولميس منذ ثلاث سنوات. ولكن في السنة الأخيرة تطورت 
الصداقة بين أحمد ولميس» حتى صارحها یاعجابه بها وحبه لها.. لميس ذات الأربعة 
عشر ربيعًا والتي تخطو أولى خطواتها نحو المراهقة بمشاعر طبيعية 

كلمات أحمد بالدسبة لها كانت كدسمة رقيقة هبّت في صحراء قلبها الذي كان يتوق 
للحب ومشاعره بصفة عامة. وجود أحمد في حياتها وتقربه منها أوجد في حياتها 
وقلبها مكانًا له» لم تكن لديها أية محاولات لصد هذا الحب ولا التفكير في مصيره. 
أحمد الذي يكبرها بثلاث سنوات والذي أتم عامه السابع عشر منذ شهر مضىء تراه 
الرجل الذي ستكمل حياتها معه, تأخذ حب والديها مثالا للحب. وترى في تفاني 
والدتها في حب والدها وطاعتها له والعمل على إسعاده نموذجًا یُحتذی به في أية 


علاقة ناححة. 


عندما رأت تلك الفتاة التي لا تعرفها تجلس مع أحمد دبّت الغيرة في قلبها وانعكست 
مشاعرها على ملامح وجهها.. فعبست رغمّا عنها. اقتربت لميس ووعد من الطاولة 
التي يجلس عليها أحمد ورفیقته. عندما رآهما تهللت أساريره وقال مُرحبًا: 

-اتأخرتوا ليه؟ 

نظرتا للفتاة الأخرى بتعجب.. فبادرهما أحمد: 

-تعالوا اعرفكم على لبنى صاحبتي معايا في درس العربي.. لميس ووعد صاحباتي. 
جلسوا جميعًا.. التزمت لميس الصمت من ضيقها.. لم تبدأ بفتح أي حوار كانت 
تكتفي بالرد المختصر فقط. وبعد نصف ساعة ثقيلة على لميس استأذنت لبنى في 
الانصراف ونهض معها أحمد ليوصلها حتى باب النادي. 


بعد انصراف أحمد ولبنی» بدأت وعد حديثها: 
-ايه البوز ده يا بنتى.. مش كده. 
-عادي يا لولو ما احنا لیا اصحاب. 


-أيوة بس من يوم ما ارتبطنا وانا مبقعدش مع حد لوحدي عشاد ميتضايقش هو كمان 
المفروض يعمل زبي. 


صمتت وعد بعد أن عجزت عن الرد. 


عاد أحمد بعد قليل.. جلس معهم وسأل لميس: 

-مالك؟ 

-انت مش عارف مالي يعني. 

آحوجت وعد فاستأذنت:" آنا هروح لوسام اختي اشوفها هي زمانها عندها تمرين". 
انصرفت قبل ان يرد أحدهما علیها. 

کرر آحمد سؤاله للمیس: 

-مالك.. وايوة مش عارف في ايه.. انتي مكلماني لما صحيتي وكنتي عادية مفیش 
حاجة. 

-مين دي اللي قاعد معاها. 

-ما انا قلتلك صاحبتي في الدرس. 

-درس ايه يا احمد.. هو انت لسه بدأت دروس؟ 

-درس العربي السنة اللي فاتت وهناخد درس مع بعض السنة دي كمان. 
-مقلتلیش يعني ان ليك صاحبات من الدروس. 

عادي. . انتي عارفة ان أي مکان بکون فيه بیکون ليا اصحاب. 

-أصحاب مش صاحبات. 

-أصحاب أو صاحبات. . هتفرق ف ايه يعني. 

-اشمعنى انا بتقولي مكلمش ولاد. 

-لا مقلعش متتكلميش.. اتكلمي ف حدود ضيقة أوي. 

-اشمعنى انت بتتكلم ف حدود واسعة أوي. 

-أنا بغير عليكي. 


-يعني انا مبغيرش؟! 


-آنا مبحبش حد يقوي اعمل إيه ومعملش إيه يا لمیس وانتي عارفة ان ليا اصحاب 
كتير ومش همنع نفسي منهم ولسه هیبقی عندي اصحاب أكتر لما ادخل الجامعة 
ومبحبش حبيبتي یکون ليها اصحاب ولاد.. عندك أي اعتراض؟ 

صمتت لمیس وهي مستاءة من سياسة الأمر الواقع. 

نظر لها أحمد وأردف قائلا وهو یترکها بمفردها: 

-خليکي مبوزة کده. . أنا ايه اللي يقعدني معاكي بالنکد ده. 

نظرت له لميس وعاتبته وصوتها مختنق بالعبرات: 

-آنا نزلت مخصوص ومستنیتش مامي عشان اجي اقعد معاك.. تقوم تسيبني وتمشي. 
عاد أحمد مرة أخرى وجلس معها: 

-خلاص يا لمیس.. بس متکرریهاش تاني.. آنا مبحبش حد یبقی وصي علیا.. ده بابا 
معملهاش معایا هتعملیها انتي. 

-خلاص آنا أسفة.. متزعلش مني. 

-خلاص مفيش حاجة.. عملتي ايه ف السفر. 

-بابي مش فاضي ومقالش معاد محدد. 


آقبلت علیهما وعد وجلست وهي تقول: 

-لسه مخلصتش التمرین. 

نظرت وعد لكل من أحمد ولمیس.. وسألتهما: 

-مالكم.. متخانقین ولا ایه؟ 

رد أحمد: 

-أنا عملت اللي علیا.. حاولت اخلیهم يأجلوا سفرنا مارینا شوية منفعش. . وأساسا 
كنا هنصیف في شرم السنة دي بس انا آقتعتهم نروح مارینا عشان لمیس.. تيجي 
الهانم وتقولي أنا مش عارفة هیسافروا امتی.. يعني على ما احنا نروح ونرجع تکون هي 
لسه هتسافر وبدل ما نقضي الصيف مع بعض یبقی كل واحد ف حتة. 

لميس مبررة موقفها: 


-اعمل ايه طيب.. حاولت اقنع مامي نسافر احنا منفعش.. وبابي وعدني انه هيفضى 
نفسه ومحددش. 

-اشمعني المرة دي مش عايزة تسافر معاكي؟ 

-أكيد عشان عيد ميلاد بابي قرّب.. هي قالت لو كنا هنسافر كلنا مع بعض ماشي 
إنما لو احنا لوحدنا يبقى نستنى شوية فانا فهمت هي مش عازة تسافر ليه. 

-مش مشکلتي دي بقى.. أنا عملت اللي عليا وغيرت مصيف السنة دي. 

عقبت وعد على كلامهما قائلة: 

-آنا عندي فكرة. 

انتبها لها منتظرین سماع فکرتها.. فأكملت: 

-احنا مسافرین الأسبوع الجاي.. لمیس تسافر معانا وطنط تبقی تحصلنا براحتها. 
أحمد: قشطة جدًا. 

لميس: تفتكرى مامي هتوافق؟ 

أحمد يزفر بنفاد صبر: 

ل بقى كده كتير.. إنتي مش قادرة تقنعيها بحاجة أبدًا. . عايزين نقضي المصيف مع 
لميس: هحاول اقنعها ويارب توافق. 

وعد: لما تيجي هقولها ولو رفضت هخلَّي ماما تحاول معاها كمان. 

بعد عودة نادين ولميس من النادي.. دخلت لميس خلف نادين غرفتها وسألتها: 
-هااا.. قلتى ايه؟؟ أحضّر نفسى؟ 

-لميس.. انتي بقيتي زنانة كده ليه.. بقيتي أوفر. 

-مامي حبيبتي» أنا زهقانة ومش معقول.. 

قاطعتها نادين: 


-زهقانة من ايه.. إنتي عندك كل وسائل الترفيه وتقوليلي زهقانة.. احمدي ربنا يا لمیس 
أنا مبحبش كده. 

-الحمدلله والله مقلتش حاجة.. بس يرضيكي يعني اصحابي يسافروا يصيفوا وانا ابقى 
قاعدة هنا محبوسة في البيت وعلى ما بابي يفضى يكون اصحابي رجعوا واروح انا ابقى 
لوحدي هناك. 

-إشمعنى السنة دي انتي مصممة نسافر.. كل سنة عيلة وعد بیسبقونا واحنا 

-مامي انتي مش عايزة تسافري عشان عيد ميلاد بابي؟ 

-أيوة. 
-وإذا كان هو مش فاضي وممكن ینسی؟! 

-يدسى براحته.. انا مقدرش انسى ولازم احتفل بيه زي كل سنة. 

نظرت لميس لنادين وسألتها بابتسامة: 

-بتحبيه أوي کده؟ 

تنهدت نادين وهي تنظر لصورتها مع حسن: 

-بحبه!!.. طبعا.. حسن يبقى حبيبي وجوزي وعشرة عمري. 

صمتت لحظات وأردفت بنبرة حزينة: 

-بس لو كان يديني شوية من وقته بدل شغله ماهو اخده مني كده كنت هبقى ف 
منتهى السعادة. 

سألتها لميس للمرة العديدة فوق المائة: 

-هااا.. هروح معاهم.. أحضّر نفسى؟؟ 

-خلاص يا لمیس.. لما استأذن بابا.. هي الساعة كام؟ 

نظرت في الساعة فسبقتها لميس بالإجابة: 

-12 وربع. 

أخرجت نادين هاتفها من حقيبتها: 


-شفتی.. مفیش فایدة. . تعبان ونازل بالعافية وقال مش هیتأخر والشغا آخده محسش 
بنفسه والساعة داخلة علی واحدة. 


آردفت بعد قلیل: 

-التلیفون مقفول.. یبقی أكيد جت له ولادة مستعجلة. 

نهضت لمیس: 

-يبقى هیتأخر طبعا.. ولما یتأخر مینفعش اتکلم معاه وبینزل الصبح وانا نايمة. . أخد 
الرد ازاي انا دلوقتي؟ 

-هتکلم معاه الصبح واقولك. . هتنامي؟ 


-لا.. هقعد ع النت شوية. 


قبل أن تخرج لميس من الغرفة.. فتحت أم خالد الباب فجأة دون استئذان.. 
وتحدثت بفزع: 

-ارفعي السماعة يا مدام.. ردي ع التليفون. 

سألتها نادين باستغراب: 

-مين؟ 

تلعئمت أم خالد وهي تجيبها: 

رددت نادین وهي ترفع سماعة التلیفون الأرضي بقلق 

-قصدك المرکز عند حسن یعنی؟.. آلو.. آيوة آنا مدام دکتور حسن. 
صرخت نادین وهي تسأل الطرف الآخر: 

-حادثة!!! حصل له ايه؟؟ آرجوك قولي الحقيقة هو حصل له حاجة؟ 
بدأت الدموع تنهمر من عيني لمیس وهي تسألها: 

-بابی؟؟ ماله؟؟ 


ردت نادین علی محدثها وسط بکائها: 


-حالًا.. مسافة السكة.. مع السلامة. 

لم تكن قد بدلت ملابسها بعد.. أخذت حقيبتها وركضت ولميس وأم خالد خلفها 
وهي تردد: "یارب اکون في کابوس.. یارب میکونش ده كله بجد.. آنا مقدرش اعيش 
من غیر۵. . آنا ممکن اموت لو جراله حاحةه". 

قضت منی ساعتین بعد نزول آسامة مابین الاتصال به رغم اغلاقه الهاتف وبين انتظاره 
في الشرفة. حتى آنهکها التعب تماما وجلست تنتظره على السریر فنامت رغما عنها 
ورغم قلقهاء استیقظت فزعة على صوت لم تتبینه في البداية وبعد ترکیز أيقنت أنه 
صوت زفة سیارات في الشارع. نهضت متباطنة وهي تنظر في الساعة وجدتها تخطت 
منتصف اللیل بنصف ساعة فلم تشعر بنفسها ولا بالوقت في الساعات الماضية. 
بحثت في الشقة على آمل أن تجد آسامة قد عاد ولم تسمعه 

فلم تجده.. أعادت الاتصال به وکانت النتيجة کسابقاتها؛ الهاتف مغلق. 


ظلت تفکر فيم یمکن أن یکون حدث.. أو أين ذهب.. سیارته معطلة.. والدته تشاجر 
معها.. شقيقته في السعودية مع زوجها.. تری أين ذهب؟؟ ظل لسانها يدعو الله أن 
يعود سالمًا ويطمئن قلبها عليه. 

وقفت في الشرفة تنتظره.. تأخر الوقت وتألمت قدماها من الانتظار زغللت عيناها من 
البحث بين المارة تارة وبين سيارات الأجرة التي تمر في الشارع تارة أخرى. 

شعرت بالصداع.. عادت للسرير مرة أخرى, متمنية أن تطمئن حتى تستطيع أن تنام. 
-هؤ انا كل ما اجي انام تحصل حاجة.. دماغي هتنفجر. 


بعد قليل وأثناء تفكيرها. سمعت صوت باب الشقة, ابتسمت مطمئنة أن أسامة عاد 
وبخير. انتظرت مكانها وتظاهرت بالنوم لترى ماذا سيفعل. 


سمعت وقع خطواته في الشقة.. تأخر قلیلا قبل وصوله لغرفة النوم فأيقنت أنه دخل 
يرى والدته في الغرفة الأخرى.. بعد قليل اقتربت خطواته من الغرفة.. أغمضت منى 
سمعته فیح باب الغرفة. ثم فتح الدولاب وأغلقه وخرج. 


جلست منى بعد خروج أسامة.. تعجبت من دخوله وخروجه السريع ولم تفهم أين 
ذهب. أمسكت رأسها الذي يؤلمها وهي تفكر.. كيف تتصرف؟ 

نهضت متباطنة بعد أن اطمأنت أن أسامة مازال في الشقة لأنها لم تسمع صوت 
الباب» خرجت من غرفتها.. بحثت في المطبخ والحمّام وانتهت بالغرفة الأخرى, 
وجدته قد بدّل ملابسه ونام في الغرفة التي كانت تنام بها والدته. لم ترّ وجهه إن كان 
نائمًا أو مازال يقظًا.. استنتجت أنه لم ينم بعد.. اقتربت منه.. نامت بجواره.. أحاطته 
بذراعها.. التصقت به.. وألصقت وجهها في ظهره بعد أن قبلته. 


لم يحرك ساکنا.. ولم يبادرها الحديث. 

فبادرت هي: 

عفاي عليك أوي.. کنت رد علیا وبعدین اقفل اللیفون. 

رد بنبرة حادة وهو یزیح يديها عنه: 

-متقلقیش تاني.. كان لازم افکر لوحدي وخلاص فکرت وقررت. 


جلس نصف جلسة وملامحه متجهمة.. جلست منی آمامه ونظراتها مثبتة على عينيه 
وسألته بتردد وترقب: 


-فکرت ف ايه.. وقرار ايه اللي تقصده. 


-نتطلق.. 

نطقها بسرعة وهو ينهض قائمًا من السرير وأكمل حدینه: 

-أيوة انا خبيت عليكي عشان متخيرينيش.. غلطت اني خبيت عليكي كان لازم تعرفي 
كل حاجة وانتي تختاري.. كنت أناني ف تفكيري عشان بحبك وخايف اخسرك.. أنا 
هقولك على كل حاجة. 

قاطعته منى ودموعها تنحدر: 

-أنا عارفة كل حاجة من 4 شهور. 

نظر لها بتعجب وعدم تصديق: 

-عارفة ايه؟ 

-عارفة انك بتتعالج عشان اتأخرنا في الخلفة. 

-عرفتي منين؟؟ الدكتور اللي روحت له يعرفك؟؟ هو اللي قالك؟؟ بس هو ميعرفش 
انك مراتي. 

-محدش قالي.. أنا عملت تحاليل من سنتين ولما اتأكدت ان مفيش عندى أي حاجة 
تمنعني من الحمل سكت ورضيت ومحبتش أقولك تكشف عشان لو طلع عندك أي 
مشكلة متتضایقش.. لحد من 4 شهور لما شفت التحاليل اللي انت مخبيها.. 
التحاليل يا أسامة مفيهاش حاجة تقلق.. دي مشكلة عادية وعلاجها يمكن ياخد 
وقت.. وحتى لو مش هنخلف خالص أنا بحبك انت أكتر من طفل لسه معرفوش 
ومشفتوش.. أنا معرفتش الأمان إلا معاك انت.. أنا قلبي اتفتح على حبك انت.. إنت 
كل عيلتي اللي موعيتش عليها.. من يوم حادثة بابا وماما ولما خالتي الله يرحمها 
أخدتني عندها كانت هي وجوزها وحسن بيعتبروني واحدة من البيت بس أنا من جوايا 
كنت عارفة اني ضيفة وان بيتهم مش بيتي.. حسن طول عمره بيعاملني كأخته بس 
فرق السن الكبير اللي بيننا خلاني مفتقدة وجود الاخوات.. انت دخلت حياتي كنت 
كل عيلتي اللي اتحرمت منها.. شفت فيك الأخ والحبيب والزوج والابن كمان.. 
مبحسش بالأمان والراحة إلا ف بيتنا.. مبحسش بطعم الحياة إلا وانت فيها.. كل ده 
تقولّي بكل بساطة قررت نعطاق؟! 


أسامة كان يسمعها وهو يقف أمام الشباك نظراته معلقة بالفضاء لا يفصله عن الخارج 
سوى الرؤية الضبابية التي سببتها دموعه. ظل يستمع لها دون قدرة على مقاطعتها أو 
النظر إليها.. يحبها حقًا.. ولكنه يكره أن تراه في موقف ضعف. 


لحظات الصمت الثقیل تمر وتنتظر منى أي تعليق منه على حديثهاء لم تجد ردًا.. 
اقتربت منه.. استدارت لتقف أمامه وواجهته 

-متاخدنيش بذنب مش ذنبي. 

أجهشت بالبكاء.. أسندت رأسها على صدره وهي تكمل: 

-الصبح جرحتني لما قلتلي ان مامتك عندك آهم منى وسكتت وكنت طول اليوم 
مستنية منك مكالمة حتى لو هتقولي انتي فين.. ولما رجعت ملحقتش اكلمك وحصل 
اللي حصل وغضبت ونزلت مع انه مش ذنبي وانا ولا اعرف حاجة عن إن مامتك 
لقيت الدوا.. كنت هموت من القلق عليك ومستنياك لمجرد اني اطمن عليك.. قلت 
لنفسي مش هعاتبك على أي حاجة بس كفاية انك تكون جنبي.. وبعد کل ده الاقي رد 
فعلك بمنتهى القسوة وانا معملتش حاجة. . أنا مش عايزة غير انك تحن عليا يا 
أسامة. . كتير عليا؟؟ 


ظل أسامة ثابتا ينظر في الفضاء ومنى تبكى بين ذراعيه.. حائرًا بين الرغبة في ضمها 
إليه بقوة والاعتذار لها عن كل ما بدر منه وما بين التصميم على ما وصل إليه بتفكيره 
وقراره بالطلاق حتى لا تطلبه منه في أحد الأيام.. رُدّدَت كلمات منى الأخيرة في أذنه: 
"مش عايزة غير إنك تحن عليا". 

ضمها بقوة واستسلم لدموعه ولم يخفها.. قبّل شعرها وهي مازالت تبكي بين يديه: 
-متزعليش يا منى.. آنا خايف .. خايف ييجي اليوم اللي تسيبيني فيه عشان كده 
بقسى عليكي.. الصبح لما قلتلك ماما أهم عندى عشان تبطلوا خناق مش أكتر.. أنا 


جيت عليكى عشان مقدرش اجى عليها مهما كان هى أمى اللى ضحت كتير علشانى 
انا وأختي.. ولما قلت نتطلق كان برضه عشان تيجي مني انا ومتطلبيهاش وتكسريني. 
نظرت له منى بتعجب.. سألته: 

-ايه اللى حصلا يا أسامة.. كنا أقرب لبعض من كده.. ليه بعدنا أوي بالشكل ده. 
أخذ يديها وأجلسها بجواره على حافة السرير: 

-أنا عارف السبب. 

سالته منى باهتمام 

-السبب فيا أنا مش فيكى. 

قاطعته منى: 

-بس يا اسامة.. مش عایزین نتکلم في اللي فات. . عایزین نرجع لبعض تاني زي 
الأول.. آقرب کمان من الأول.. مش عايزين ظروفنا ولا مشاکلنا تبعدنا تاني عن 
بعض.. ومتجیش علیا تاني.. انت عارف اني معترضتش على وجود مامتك بس هي 
صعبة آوي ومع ذلك أهلا بیها البیت بیتها.. المهم انك متظلمنیش.. متبقاش انت 
وهي علیا. 

-بتحرجيني بالذوق يا منى.. عاقبتيني بعقلك وقلبك الكبير. 

-ربنا عالم اني بتكلم معاك من قلبي.. ولا قاصدة احرجك ولا اعاقبك. 

ضمها إليه بحناك وحب.. ابتسمت منى بسعادة واطمئنان وصوت نجاة الصغيرة بتردد 
داخلها ويتراقص مع دقات قلبها "ما أحلى الرجوع إليه". 

هو مو هم 


في نفس التوقيت» وفي مکان آخر.. بعیدّا جدا.. في شقة «أماني» شقيقة أسامة في 
مدينة نجران بالسعودية.. تجلس أمانى فى حجرتها.. أضواء المنزل كلها مطفأة 


تقلّب في مجلة قديمة بملل شديد.. نظراتها معلقة على الكلمات ولكن عقلها بعيدًا 
جدًا.. عقلها في مصر بجوار والدتها.. حضرت لزوجها منذ شهرين فقط.. ولكن بعد 
أول أسبوع ندمت كثيرًا أنها ألحّت عليه في استقدامها.. تقدم لها «سيد» تقليديًا عن 
طريق إحدى الجارات.. فرخت به كما فرحت به والدتها عندما جاء 

لزيارتهما. . محاسب ويعمل في السعودية, يكبرها بعامين فقط. وسیم. لَبق» ذوق.. 
صارحهم بأنه ۳ بداية حياته العملية. وأنه يساعد نفسه بنفسه ماديّاء وأنه يريد 


الاستقرار وتکوین اسرة بما پتناسب مع قدراته. 


تردد أسامة فى البداية ولکن آمانی ووالدتها كان یشغلهن النلائون عامًا "غمر آمانی" 
وقلة طالبي الزواج منها لا لعیب ما فيهاء ولکن لعدم مشارکتها في الحياة العملية فهي 
لم تعمل من بعد تخرجها من الجامعة ولا تخرج إلا لزيارة الأقارب مع والدتها. . کادت 
أماني أن تفقد أملها في الزواج.. لکن بظهور سيد فى حياتها تبدّل الحال وكادت تطير 
من السعادة عندما تمسّك بها سيد وطلب منها أن تقف بجواره حتى يتسنى لهما 
تكوين أسرة معًا. وافقت على الارتباط به دون شبْكة أو زفاف أو شقة. اتفق مع أسامة 
أن يتم الزواج في أحد الفنادق في فترة الإجازة بدلا من أن يتم فرش شقة وتُغلق 
لدواعي السفر ثم يسافر ويترك أماني حتى ينتهي عقد عمله ويعود ويؤسس شقته. 


وافق أسامة على مضض بعد إلحاح أماني ووالدته. 

تم الزواج في خلال شهرين الإجازة.. وتزوجا في أحد الفنادق المتوسطة.. أسبوع 
وودعها وسافر.. انتظرته عامًا بكل شوق ولهفة» لم يربطهما سوى الرسائل المتبادلة من 
خلال الإنترنت.. حتى عاد في إجازة.. عاد محملًا بخيبة الأمل والشكوى من ضائقة 
مالية يمر بها. تحملت ظروفه القاسية واستضافته طوال فترة الإجازة في بيت والدتها.. 
حتى انتهت الإجازة وأعيدت الكرة مرة أخرى. 

عام آخر من البعاد والرسائل المتبادلة عن بعد.. عام آخر وأماني لم تشعر بأنها 
تزوجت.. فمازالت تسكن بيتها.. تنام في نفس غرفتها.. تعيش وحيدة والاسم زوجة. 


قررت أن تطالب زوجها بالعودة أو باستقدامهاء رفض سيد بحجة أن مكان سكنه 
راضية بكل الظروف فى مقابل أن يعيشا معًا.. ومع الالحاح المتواصل.. وافق سيد.. 
وسافرت آمانی وهي ترسم فی أحلامها حياة مستقرة سعيدة بعد حرمان عامين تزوجت 
فیهما شهرین وأسبوع. 

ولکن.. أبي القدر أن یحقق لها غایتها, فوجدت حياة عکس ما تتمنی.. بعد آسبوع.. 
وبعد أن ذهبت السّكرة وجاءوت الفکرق وجدت شخص آخر لم تعرفه ولم تألفه من 
قبل.. فبعد صدمتها الأولى من الشقة الضيقة جدًا التي يعيش بها سید وأثاثها 
المتهالك والذي علمت بعدما سألته أنه قديم ومستعمل, وجدت شخصًا بخیلا ماديا 
یتکتم الحديث عن راتبه أو خصوصياته المادية, منعزلًا عن زملائه حتى لا يزورهم أو 
يزوروه حتى له يتكلف أعباء اجتماعية مادية فی غير قدرته على حد قوله. 


سمعت صوت الباب ووصول سيد.. نهضت لاستقباله مبعسمة.. فعلى الأقل وجوده 
يخفف من وحدتها حتى لو كان نائمًا.. لفت نظرها دخوله خاوي اليدين.. فسألته: 
-انت مجبتش عشا؟ 

رد متعجبًا: 

-ايه يا آماني ده.. فيه واحدة أول ما تستقبل جوزها تسأله جبت عشا؟ 

-أسفة.. حمدالله ع السلامة. 

رد وهو يتجه نحو غرفة النوم وهي خلفه: 

-الله يسلمك.. حضرى العشا بسرعة الله يكرمك. 

-أحضّر ايه يا سيد.. ما انا بسألك اهو جبت عشا؟ 

-مش فيه أكل هنا؟ 

-لاً مفيش. 

-ازاي.. آنا نازل وكان فيه بيضتين وييجي 3 حتت جبنة رومي. 


ردت باستغراب: 


-وهو ده العشا اللي كنا هنتعشاه.. أنا جعت وعملت البيضتين وأكلتهم. 

احمرٌ وجهه غضبًا بينما احمرٌ وجهها خجلا عندما سألها متأكدا: 

-أكلتيهم.. الاتنين؟؟ 

ردت بصوت خافت: 

-إنت هتعد عليا الأكل.. دول بيضتين. 

جز سيد على أسنانه وهو يحاول أن يبدو هادنًا.. وابتسم ابتسامة مصطنعة وهو يردد: 
-لا أبدًا.. أنا بس مش عايزك تتخني.. خلي بالك الأكل الكتير هيتخنك وانا محبش 
الست التخينة. 

-لا متقلقش.. أنا بقالي سنین أصلا بحاول اتخن شوية حتى 5 كيلو عشان اوصل 
للوزن المثالي ومفيش فايدة. 

-طيب اعمليلي اتعشى.. انتي طبعا مش هتتعشي مرتين هه هه. 

كم تمنت أن تلكمه في أسنانه التي ظهرت من بين ابتسامته المزيفة تلك.. لم تكن 
المرة الأولى التي يمرر لها رسائل جادة في صورة دعابة سخيفة تتحملها.. فهي ليست 
غبية وتتمكن بسهولة بعد عشرة شهرين أن تميز طباع زوجهاء أفاقت من شرودها على 
مو رده 

-العشا يا أماني. 


دخلت المطبخ.. لم تجد سوى لقيمات قليلة من الخبز والجبن الرومي.. وضعتهم له 
في طبق وقدمتهم له: 

-اتفضل.. ده الموجود. 

تناولهم منها ببساطة واعتياد: 

ع سلام.. فضل ونعمة. 


جلست أمانى أمامه تنظر له 2 دهشة وهو يتناول طعامه» لم يدعوها ولو بالكذب 
لتشارکه الطعام.. ضاقت به.. نظرت حولها شعرت أن الجدران تكاد تطبق على 
أنفاسها تخنقها أكثر . 


انتهى من تناول طعامه.. اتجه لغرفته, عندما وصل للباب.. التفت لها قائلًا 
-إنتي هتفضلي قاعدة عندك؟ 

-فيه حاجة؟ 

-ا۵. . تعالي جنبي شوية. 

-انت مش جاي من الشغل تعبان.. نام انت وارتاح. 

ما انا هرتاح برضه. 

فهمت أماني ما يلمح له.. لکنها كانت في حالة من النفور وصلت لأقصى درجة 
فکرت في أقل من الثانية أن الصراحة لا تفيد في كل الأحيان, فابدسمت وقالت له 
-مش هینفع يا سید. 

-ليه؟ 

نظرت للأرض وتصنعت الإحراج: 

-مش هينفع.. افهم. 

دخل حجرته وهو يعلق: 

-طيب.. تصبحي على خير. 

بمجرد أن التفت وأعطاها ظهره. شعرت بدوار.. أمسكت معدتها التي شعرت 
بانقلابها. رددت داخلها: "لا.. مش قادرة أكتر من كده". 

واتخذت قرارًا كانت تفكر به وأصبح لا مفر من اتخاذه والعمل على تنفيذه. 


بلاتوة 


صادر عن دار : الرسم بالكلمات 
حالياً بجميع المكتبات .. وسيكون في مقر مكتبة الرسم بالكلمات بمعرض الكتاب 2015 
أذا أعجبك الكتاب .. سارع باقتنائه 
للتواصل مع الكاتب 
https://www.facebook.com/dina.emad.7‏ 
وكمان متنساش تقول رايك عن الكتاب على جروب عصير الكتب 


https://www.facebook.com/groups/Book.juice 

groups/Book.juice 
جروب عصير الكتب پتمنی لكم الفائدة والمتعة‎ 
.. تذكر : أنشر علما تبنی وطنا‎ 
فكر تعمل حاجة .. تنفع بيها غيرك‎ * 


- ممكن تاخد واحد صاحبك معاك معرض الكتاب .. أكيد هيحب القراءة 
ممكن تنشر لينك الكتاب ل اضحايك .. أكيد هيحب القراءة 
فكر فص فكرة جديدة-تساعد فص نشر القراءة 

